《雪狮儿 新正五日雨窗柬云臣用程正伯韵》
清代·陈维崧

兰啼未醒，梅妆易困，愁褰帘幕。曾记年时，春向玉钗头落。

浅斟低谑，正斜凭、香肩瘦削。红篝暖，任他小院，猧儿吠恶。

今岁雨梳风掠。更寒胶钿盒，尘封筝索。欲坏上元，胜里春人早觉。

脂慵粉弱。此意倩、东皇怜著。笺恳托。须把层阴浣却。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。